CELEX: 32004D0232
Language: bg
Date: 2004-03-03 00:00:00
Title: Решение на Комисията от 3 март 2004 годината за изменение на Регламент (ЕО) № 2037/2000 на Европейския парламент и на Съвета по отношение на използването на халон 2402 (нотифицирано под номер C(2004) 639)

Важна правна забележка

|

32004D0232

Официален вестник n° L 071 , 10/03/2004 стр. 0028 - 0029 специално чешко издание глава 15 том 08 стр. 210  - 212 специално испанско издание глава 15 том 08 стр. 210  - 212 специално унгарско издание глава 15 том 08 стр. 210  - 212 специално литвийско издание глава 15 том 08 стр. 210  - 212 LV.ES глава 15 том 08 стр. 210  - 212 MT.ES глава 15 том 08 стр. 210  - 212 PL.ES глава 15 том 08 стр. 210  - 212 SK.ES глава 15 том 08 стр. 210  - 212 специално словенско издание глава 15 том 08 стр. 210  - 212

		20040303Решение на Комисиятаот 3 март 2004 годинатаза изменение на Регламент (ЕО) № 2037/2000 на Европейския парламент и на Съвета по отношение на използването на халон 2402(нотифицирано под номер C(2004) 639)(2004/232/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2037/2000 на Европейския парламент и на Съвета относно веществата, които нарушават озоновия слой [1], и по-специално член 4, параграф 4, точка iv) от него,като има предвид, че:(1) По време на преразглеждането, предвидено в член 4, параграф 4, точка iv) от Регламент (EО) № 2037/2000, и след консултации с държавите-членки, правителствени представители на държавите, които ще се присъединят към Европейския съюз на 1 май 2004 г., и на заинтересованите страни, Европейската комисия достигна до следните изводи по отношение на използването на халон 2402.(2) Производството на халон 2402 се преустанови в развитите страни на 1 януари 1994 г., когато страните по Протокола от Монреал решиха да се спре производството в развитите страни. Оттогава, всички потребности от халон 2402 се задоволяват с резервите от специализираните складове, където е бил складиран халон, който от своя страна е бил заместен с други алтернативи.(3) В държавите, които ще се присъединят към Европейския съюз на 1 май 2004 г., халон 2402 има широко приложение в борбата срещу пожарите и взривовете във военния и гражданския сектор, където се използва, например, в ядрените инсталации, както и в наземния, морския и въздушния транспорт.(4) При заместване на оборудването за борба с пожарите на базата на халон с други видове защитни агенти, следва да се вземе предвид какво е наличието на технически или икономически надеждни техники или алтернативи, които да са приемливи от гледна точка на опазването на околната среда и здравето. Адаптирането, при което се цели използване на противопожарно и противовзривно защитно оборудване без халони за военно приложение, следва да се програмира така, че да не се намали прекомерно защитния капацитет на държавите, които ще се присъединят към Европейския съюз. Често се налага да се обърне внимание на бюджетните въпроси и е необходимо известно време за адаптиране на новите противопожарни агенти, за да се гарантира сигурна и ефективна работа.(5) Член 4, параграф 4, точка v) от Регламент (ЕО) № 2037/2000 изисква халон, който се съдържа в оборудването, което не фигурира в списъка с критични нужди в приложение VII, да бъде изваден от употреба най-късно до 31 декември 2003 г. както и халонът, събран в съответствие с член 16. За да бъде квалифициран като изключение за критични нужди, което може да позволи продължителната употреба на халон 2402 в страните, които ще се присъединят към Европейския съюз след тази дата, приложение VII към Регламент (ЕО) № 2037/2000 следва да бъде изменено, за да може да разреши употребата на този противопожарен агент за редица приложения.(6) Следователно Регламент (ЕО) № 2037/2000 следва да бъде съответно изменен.(7) Мерките, предвидени в настоящото решение, са в съответствие със становището на Комитета създаден с член 18, параграф 1 от Регламент (ЕО) № 2037/2000,ПРИЕ НАСТОЯЩОТО РЕШЕНИЕ:Член 1Приложение VII към Регламент (ЕО) № 2037/2000 се изменя, както е установено в приложението към настоящото решение.Член 2Адресати на настоящото решение са държавите-членки.Съставено в Брюксел на 3 март 2004 година.За КомисиятаMargot WallströmЧлен на Комисията[1] ОВ L 244, 29.9.2000 г., стр. 1. Регламент, последно изменен с Регламент (ЕО) № 1804/2003 (ОВ L 265, 16.10.2003 г., стр. 1).--------------------------------------------------20040303ПРИЛОЖЕНИЕВ приложение VII към Регламент (ЕО) № 2037/2000 се добавя следният текст:"Използване на халон 2402 само в Кипър, Чешката република, Естония, Унгария, Латвия, Литва, Малта, Полша, Словакия и Словения:- във въздушния транспорт, за предпазване на помещенията на екипажа, двигателните отделения, товарното и сухите помещения,- във военните моторни транспортни средства и морски плавателни съдове, за предпазване на помещенията на екипажа и машинните отделения,- за обезопасяване на заетите помещения, където би могло да възникне отделяне на запалими течности и/или газ във военния, петролния, газовия и нефтохимическия сектор, както и в съществуващите товарни кораби,- за обезопасяване на командния състав и командните центрове на въоръжените сили или в други обекти на националната сигурност,- за обезопасяване на пространства, при които съществува риск от дисперсия на радиоактивни материали,- ръчните и вградените пожарогасители към бордовите машини на авиацията,- в пожарогасителите, за предпазване на персонала, които се използват първоначално от противопожарните отряди,- във военните и полицейските пожарогасители, служещи за предпазване на хора."--------------------------------------------------